钦定古今图书集成/明伦汇编/氏族典/第478卷 > 《廖用贤尚友录》 > 万燝
## 钦定古今图书集成/明伦汇编/氏族典/第478卷 > 《廖用贤尚友录》 > 万燝

按《明外史万燝传》：“燝字暗夫，南昌人。祖恭，兵部侍郎。
燝举万历四十四年进士，授刑部主事。天启初，调营
缮主事，迁虞衡员外郎，司鼓铸。时庆陵大工未竣，费
不赀。燝知内府废铜山积，可发以助铸，移牒内官监
言之。时魏忠贤窃柄，怒而不发，燝遂具疏上请。忠贤
益怒，假中旨诘责。燝旋进屯田郎中，督陵务。其时忠”
贤益肆，廷臣杨涟等交章弹击，率被严旨。燝愤，抗章
极论。疏入，忠贤大怒，矫旨廷杖一百，斥为民。忠贤恶
廷臣劾己，思借燝立威，乃命群竖至燝邸，捽而殴之。
比至阙下，群竖更肆蹴踏。越四日即卒。崇祯初，赐谥
《忠贞》。